  Туспуктэм: freepik.com Наталия Сильвестрова Толсуре Сарапул ёросын пӧйшуръёс пӧлын куинь урмон учыр пусйизы. Висёнэз кыр пӧйшуръёслэсь шараязы. Со сярысь Удмуртиысь ветеринарияя управленилэн пресс-службаез ивортӥз. 2023-тӥ ар кутсконысен 12 урмон учыр пусйизы: 10 учырын висёнэз кыр пӧйшуръёслэсь шедьтӥзы, 2 учырын – гурт пудолэсь. Урмон висён туж лек, кулонэ вуттэ. Ветеринар служба через алон уж ялан нуэ. Урмонлэсь прививка гурын улӥсь коӵышъёслы но пуныослы, озьы ик гурт возёсысь пудолы пукто. 2023-тӥ арын элькунэ 780 сюрс трос доза вакцина вуиз. Туннэ нуналлы 91,5 сюрс пунылы но коӵышлы, 230 сюрслэсь трос гурт пудолы прививка пуктӥзы. 615,5 сюрс доза вакцинаез кыр пӧйшуръёс улон интыосы тыризы. Тегъёс: пӧйшуръёс висён Тазалык урмон Сарапул Удмуртия  